CELEX: 62020TN0370
Language: hu
Date: 2020-06-11 00:00:00
Title: T-370/20. sz. ügy: 2020. június 11-én benyújtott kereset – KL kontra EBB

3.8.2020   
            
            
               HU
            
            
               Az Európai Unió Hivatalos Lapja
            
            
               C 255/33
            
         
      2020. június 11-én benyújtott kereset – KL kontra EBB
      (T-370/20. sz. ügy)
      (2020/C 255/44)
      Az eljárás nyelve: francia
      
         Felek
      
      
         Felperes: KL (képviselők:: L. Levi és A. Champetier ügyvédek)
      
         Alperes: Európai Beruházási Bank
      
         Kérelmek
      
      A felperes azt kéri, hogy a Törvényszék:
      
                  —
               
               
                  állapítsa meg, hogy a jelen kereset elfogadható és megalapozott;
               
            következésképpen:
      
                  —
               
               
                  semmisítse meg az EBB 2019. február 8-i és március 8-i, a felperest munkára alkalmasnak és 2019. február 18. óta igazolatlanul távollévőnek nyilvánító határozatait;
               
            
                  —
               
               
                  amennyiben ez szükséges, semmisítse meg az EBB elnökének 2020. március 16-i, a békéltető bizottság következtetéseit jóváhagyó határozatát és ebből következően a 2019. február 8-i és március 8-i határozatokat;
               
            ennélfogva:
      
                  —
               
               
                  kötelezze az alperest a rokkantsági nyugdíj visszamenőleges megfizetésére, 2019. február 1-jétől kezdődően;
               
            
                  —
               
               
                  kötelezze az alperest a 2019. február 1-je óta esedékes rokkantsági nyugdíj után járó késedelmi kamatok megfizetésére, a teljes kifizetésig, a késedelmi kamat mértéke pedig az Európai Központi Bank által alkalmazott kamatláb két százalékponttal növelt értéke;
               
            
                  —
               
               
                  az EBB-t kötelezze a felperes nem vagyoni kárának megtérítésére;
               
            
                  —
               
               
                  az EBB-t kötelezze az összes költség viselésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első jogalap a nyugdíjrendszerre vonatkozó szabályzat 46–1 és 48–1 cikkének megsértésére, valamint az igazgatási rendelkezések 11. cikke (1) és (3) bekezdésének megsértésére, továbbá nyilvánvaló értékelési hiba elkövetésére vonatkozik.
               
            
                  2.
               
               
                  A második jogalap a gondoskodási kötelezettség megsértésére vonatkozik.